
Iepirkuma komisijas sēdes protokols Nr.3

2024.gada 23.septembrī

SĒDE NOTIEK Daugavpilī, Liepājas ielā 21, 305.kabinetā
SĒDE SĀKAS plkst. 11.30	
	SĒDĒ PIEDALĀS:
Komisijas priekšsēdētāja:
Komisijas priekšsēdētājas vietnieks:
Komisijas locekļi:

	
Ingrīda Nežberte – Vecākais iepirkumu speciālists
Ludmila Šeņavska – Galvenais grāmatvedis
Nadežda Gaļimska – Ēku būvinženieris
Anželika Daņilova – Namu pārvaldnieks 
Pāvels Boļšakovs – Tehniskās bāzes vadītājs
Diāna Ogijenko – Iepirkumu speciālists

	PROTOKOLĒ:
	Ingrīda Nežberte – Vecākais iepirkumu speciālists



Komisijas izveidošanas pamats: iepirkumu komisija saskaņā ar 30.08.2024. rīkojumu Nr.1.3/0040.

Komisijas sēdes darba kārtība:
1. Faktiskās situācijas konstatēšana un iesniegto dokumentu pārbaude.
1. Lēmuma pieņemšana par iespējamu līguma slēgšanas tiesību piešķiršanu.
1. Lēmuma par uzvarētāju pieņemšana.

I. Faktiskās situācijas konstatēšana un iesniegto dokumentu pārbaude 
1.1. Komisijas priekšsēdētāja I.Nežberte atklāj sēdi, nosauc komisijas sastāvu un ziņo sēdes darba kārtību.
1.2. Pirms turpmākām darbībām un ņemot vērā to, ka iepirkuma komisijas locekļi Publisko iepirkumu likuma 25.panta trešajā daļā minēto apliecinājumu parakstīja iepirkuma komisijas izveides dienā vai vēlāk, iepirkuma komisijas priekšsēdētāja I.Nežberte aicina visus klātesošos iepirkuma komisijas locekļus mutiski apliecināt to, ka nav tādu apstākļu, kuru dēļ varētu uzskaitīt, ka iepirkuma komisijas locekļi ir ieinteresēti konkrēta pretendenta izvēlē vai darbībā vai ka viņi ir saistīti ar tiem Publisko iepirkumu likuma 25.panta pirmās vai otrās daļas izpratnē. Katrs iepirkuma komisijas loceklis mutiski apliecina, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai ka viņš ir saistīts ar tiem Publisko iepirkumu likuma 25.panta pirmās vai otrās daļas izpratnē.
1.3. Komisijas priekšsēdētāja I.Nežberte ziņo, ka 2024.gada 19.septembra iepirkumu komisijas sēdē (protokols Nr.2) tika konstatēts, ka iepirkumam pieteicās 1 (viens) pretendents un piedāvā šādu cenu:
	Pretendents
	Iesniegšanas datums un laiks
	Finanšu piedāvājums

	"Swedbank" AS 
	18.09.2024 plkst. 19:47
	EUR 5205.58


1.4. Iepirkumu komisija pārbauda pretendenta AS “Swedbank” piedāvājumu un konstatē, ka pretendents AS “Swedbank” iesniedza visus Nolikumā noteiktos dokumentus. Visiem pretendenta iesniegtajiem dokumentiem un to atvasinājumiem ir juridisks spēks. Iepirkumu komisija nolemj tālākai vērtēšanai virzīt pretendenta AS “Swedbank” piedāvājumu.
Balsojums: 6 balsis "par", "pret" – nav.
1.5. Iepirkumu komisija pārbauda pretendenta AS “Swedbank” kvalifikācijas atbilstību iepirkuma nolikumā noteiktajām prasībām un konstatē, ka pretendenta AS “Swedbank” kvalifikācija atbilst iepirkuma nolikumā noteiktajām prasībām. Iepirkumu komisija nolemj tālākai vērtēšanai virzīt pretendenta AS “Swedbank” piedāvājumu.
Balsojums: 6 balsis "par", "pret" – nav.
1.6. Iepirkumu komisija secina, ka pretendenta AS “Swedbank” iesniegtais tehniskais un finanšu piedāvājums ir sastādīts rīcības brīvības robežās un nav konstatējams, ka pretendents būtu pārkāpis iepirkuma nolikuma un tehniskās specifikācijas prasības. Tāpat nav konstatējams, ka pretendenta piedāvātās cenas ir nepamatoti lētas. Līdz ar to komisija konstatē, ka pretendents AS „Swedbank” iesniedza atbilstošu tehnisko un finanšu piedāvājumu. Iepirkumu komisija nolemj tālākai vērtēšanai virzīt pretendenta AS „Swedbank” piedāvājumu.
Balsojums: 6 balsis "par", "pret" – nav.
1.7. Komisija pārbauda pretendenta AS “Swedbank” tehniskajā un finanšu piedāvājumā aritmētisko kļūdu esamību. Komisija konstatē, ka pretendenta AS “Swedbank” tehniskajā un finanšu piedāvājumā nav aritmētisku kļūdu. Iepirkumu komisija nolemj tālākai vērtēšanai virzīt pretendenta AS “Swedbank” piedāvājumu.
Balsojums: 6 balsis "par", "pret" – nav.
1.8. Komisijas priekšsēdētāja I.Nežberte ziņo, ka līguma slēgšanas tiesības tiek piešķirtas pretendentam, kurš iesniedzis iepirkuma nolikuma prasībām atbilstošu piedāvājumu ar zemāko cenu un nav izslēdzams no dalības iepirkumā saskaņā ar Publisko iepirkumu likuma 9.panta astoto daļu.
1.9. Komisija konstatē, ka vienīgais iepirkuma pretendents AS „Swedbank” piedāvā līgumcenu - EUR 5205.58 bez PVN.
Balsojums: 6 balsis "par", "pret" – nav.

II. Lēmuma pieņemšana par iespējamu līguma slēgšanas tiesību piešķiršanu
2.1. Ņemot vērā augstāk minēto, iepirkumu komisija nolemj atzīt par pretendentu, kuram būtu piešķiramas līguma slēgšanas tiesības iepirkumā - pretendentu AS „Swedbank”.
Balsojums: 6 balsis "par", "pret" – nav.
2.2. Komisija, pamatojoties uz Publisko iepirkumu likuma 9.panta devīto daļu, izmantojot Ministru kabineta noteikto informācijas sistēmu, Ministru kabineta noteiktajā kārtībā ieguva informāciju par pretendenta AS „Swedbank” iespējamo maksātnespējas procesu, apturētu saimniecisko darbību vai tā likvidāciju un ieguva informāciju par nodokļu parādu neesamību piedāvājumu iesniegšanas termiņa pēdējā dienā (19.09.2024.) un dienā, kad pieņemts lēmums par iespējamu līgumu slēgšanas tiesību piešķiršanu (23.09.2024.). Komisija konstatē, ka uz pretendentu AS „Swedbank” neattiecās Publisko iepirkumu likuma 9.panta astotajā daļā noteiktie izslēgšanas nosacījumi.
2.3. Iepirkumu komisija pārbauda sankciju reģistros pretendentu AS „Swedbank” un konstatē, ka uz pretendentu un pretendenta amatpersonām nav attiecināmas Sankciju likumā noteiktās sankcijas.

III. Lēmuma par uzvarētāju pieņemšana
3.1. Pamatojoties uz Publisko iepirkumu likuma 9.panta trīspadsmito, četrpadsmito, piecpadsmito, septiņpadsmito un astoņpadsmito daļu, iepirkumu komisija nolemj:
3.1.1. atzīt par uzvarētāju iepirkumā “Aizdevums dzīvojamai mājai Jātnieku ielā 80A, Daugavpilī, jumta seguma nomaiņai un bēniņu pārseguma siltumizolācijai”, identifikācijas numurs SIA DDzKSU 2024/144M – AS „Swedbank”, reģistrācijas numurs 40003074764, juridiskā adrese: Balasta dambis 15, Rīga, LV-1048;
3.1.2. piešķirt līguma slēgšanas tiesības pretendentam AS „Swedbank”, kurš ir iesniedzis iepirkuma nolikuma prasībām atbilstošu piedāvājumu iepirkumam ar zemāko cenu un nav izslēdzams no dalības iepirkumā saskaņā ar Publisko iepirkumu likuma 9.panta astoto daļu;
3.1.3. uzdot iepirkumu komisijas sēdes protokolētājai I.Nežbertei sagatavot informatīvu vēstuli pretendentam;
3.1.4. uzdot Juridiskajai nodaļai:
3.1.4.1. noslēgt līgumu ar iepirkumā izraudzīto pretendentu (līgumsumma – EUR 5205.58 bez PVN);
3.1.4.2. noslēgtā līguma kopiju iesniegt iepirkuma dokumentācijā tā noslēgšanas dienā;
3.1.4.3. desmit darbadienu laikā pēc tam, kad stājas spēkā iepirkuma līgums vai tā grozījumi, iesniegt publicēšanai attiecīga līguma vai grozījumu tekstu Valsts reģionālās attīstības aģentūras mājaslapas Elektronisko iepirkumu sistēmas e-konkursu apakšsistēmā.
3.1.5. Publisko iepirkumu likumā noteiktajā termiņā publicēt paziņojumu par iepirkuma rezultātiem Iepirkuma uzraudzības biroja mājas lapā www.iub.gov.lv un Valsts reģionālās attīstības aģentūras mājaslapas Elektronisko iepirkumu sistēmas e-konkursu apakšsistēmā.
Balsojums: 6 balsis "par", "pret" – nav.

SĒDE BEIDZAS plkst. 12.00

Komisijas priekšsēdētāja 	PARAKSTS	I.Nežberte

Komisijas priekšsēdētājas vietnieks 	PARAKSTS	L.Šeņavska

Komisijas locekļi	PARAKSTS	N.Gaļimska

	PARAKSTS	A.Daņilova
	
	PARAKSTS	P.Boļšakovs

	PARAKSTS	D.Ogijenko

Protokolē	PARAKSTS	I.Nežberte

